Nerijus Astrauskas
Nerijus Astrauskas (g. 1980 m. spalio 18 d.) – Lietuvos futbolininkas, žaidęs puolėjo pozicijose. Žaidė įvairiuose Lietuvos, Kipro, Graikijos klubuose. Nuo 2010 m. sezono vidurio atstovavo FK Žalgiris Vilnius ekipai. Prieš 2012 m. sezoną kontraktas su žaidėju nebuvo pratęstas. 2013 m.sezone įvartis įmuštas atstovaujant Pakruojo „Kruojai“ buvo pripažintas gražiausiu A lygos sezono įvarčiu.. Po sezono žaidėjas pasirašė kontraktą su A lygos debiutantais FK Trakais. 2005 m. atstovavo Lietuvos nacionalinei komandai Baltijos taurės varžybose prieš Latvijos komandą.